AQShda bir kunda ikki maktabda otishma qayd etildi

Jorjiya shtati Kleyton ogrugidagi maktab qoshidagi avtomobillar to`xtash joyida yuz bergan otishma vaqtida bir ayol halok bo`lgan, yana ikki kishining jarohatlangani aytilmoqda. 
Hodisa Maunt-Zayon maktabida bitiruv marosimi bo`layotgan vaqtda sodir bo`ldi. Uch nafar jabrlanuvchi yaqin atrofdagi shifoxonaga etkazildi. Ulardan biri shifoxonada hayotdan ko`z yumgan. 
Ikki nafar jarohatlanganlarning holati haqida ma`lumotlar yo`q. Huquq-tartibot idoralariga ko`ra, ulardan hech biri maktabda o`qimagan.
 Polisiya vakilining ta`kidlashicha, otishma nizo sababli yuz bergan. Bu kun davomidaAmerika maktablarida qayd etilgan ikkinchi otishma bo`lib, bir necha soat ilgari Santa-Fedagi (Texas shtati) maktab o`quvchisining atrofdagilarga qarata o`t ochishi oqibatida o`n kishi halok bo`ldi, yana o`n nafar inson jarohatlandi. Hujumni 17 yoshli Dimitrios Pagurtzis amalga oshirgani aytilmoqda. U o`z joniga qasd qilmoqchi bo`lgan vaqtda qo`lga olinganva garov puli evaziga ozodlikka chiqarmaslik sharti bilan Galveston okrugi qamoqxonasiga joylashtirilgan. Pagurtzis o`ta og`ir jinoyatni amalga oshirishda ayblanmoqda. Gubernator Greg Ebbotning ta`kidlashicha, qurol va 38-kalibrli revolver Pagurtzisning otasiga tegishli bo`lgan. Bundan tashqari, uning mashinasidan portlovchi qurilmalar va Molotov kokteyllari topilgan. O`smirni bu jinoyatni amalga oshirishga nima turtki bergani aniqlashtirilganicha yo`q.